Nurbanu Sultan
Afifa Nurbonu sulton (turkcha: Afife Nur-Banu Sultan, 1525-yil — 1583-yil 7-dekabr) — kanizak, keyin Usmonli sultoni Salim II ning rafiqasi (u haseki unvonini olgan), Murod III ning onasi; ayollar sultonligi davrining birinchi volidai sultoni. Nurbonu ikki zodagon venetsiyalik oiladan chiqqan va oʻn ikki yoshida Usmonli admirali tomonidan oʻgʻirlab ketilgan. U Sultonning haramiga kirganidan koʻp oʻtmay, Nurbonu Sulton Sulaymon I vorisi Shaxzoda Salimning kanizagi boʻladi. Salimning Usmonli taxtiga oʻtirguniga qadar koʻp yillar davomida Nurbonu shahzodaning yagona sevimlisi va uning yagona oʻgʻli Shahzoda Murodning onasi boʻlib qoldi. Shaxzoda Murod taxtga oʻtirgandan soʻng, Nurbonu amaldagi unvon va tegishli imtiyozlarni oladi; bundan tashqari, u umrining oxirigacha oʻgʻlining bosh siyosiy maslahatchisi boʻlgan. Nurbonu 1583-yilda Istanbulda qudratning eng yuqori choʻqqisida vafot etdi va Ayo Sofiya masjidida erining yoniga dafn qilindi.